alexandrainst/scandi-wiki huggingface dataset:
John Aas

John Aas () var ein norsk prest og stortingsmann.

John Aas var son av ein proviantskrivar ved Røros koparverk . Han nedstamma i sjette ledd frå bonden Hans Olsen Aasen, som oppdaga koparmalmen ved Røros. Etter å ha gått på koparverket sin folkeskule i heimbygda, reiste han i 1805 til Trondheim og tok til på latinskulen i byen. Derifrå vart han student i 1813 og tok då til å studere ved universitetet i Christiania, han var den fyrste innskrivne studenten.

I 1818 tok Aas teologisk embetseksamen med laud. Året etter vart han utnemnd til personalkapellan ved Akershus slottskyrkje og for Aker kyrkjelyd. I 1820 vart han oppmoda om å søke embete som sokneprest til Gjerstad i Nedenes amt. Han var sidan prest i Gjerstad livet ut. 1846-66 var han i tillegg prost i austre Nedenes. I mange år var han ordførar i heradet, der han arbeidde for forbetringar i skule- og fattigstellet, og i jordbruket. Han sat 14 år i forlikskommisjonen.

Aas representerte Nedenes amt på stortinga 1836, 1836-37, 1842 og 1845. I 1836 og 1836-37 var han medlem av kriminallovkomiteen, 1842 var han sekretær i Lagtinget og medlem av næringskomite nr 1. I 1845 var han medlem av Lagtinget og kyrkjekomite nr 1. Han var då med i riksretten.

Verk 
 Gjerestads Præstegjeld og Præster (1869)

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1836-1838
Stortingsrepresentantar 1842-1844
Stortingsrepresentantar 1845-1847
Stortingsrepresentantar for Aust-Agder 
Norske prestar
Folk frå Røros
Johan Budtz

Johan Andreas Budtz () var ein dansk-norsk embetsmann og stortingsmann.

Budtz var fødd i Randers i Danmark, der faren hans var kjøpmann. Sjølv tok han juridisk eksamen i 1795, og vart kopist i rentekammeret året etter. Frå 1798 var han fullmektig i rentekammeret.

Budtz representerte Søndre Bergenhus amt på Stortinget 1815-16, 1818, 1824, 1827, 1828 og 1833. I 1815-16 var han visepresident i Odelstinget og i Stortinget, samt visesekretær i Stortinget og Odelstinget. Han var medlem av åtte komitear. I 1818 var han opphavleg suppleant, men møtte på Stortinget frå 31. mars, då valet av ein representant vart forkasta. Han var visepresident i Stortinget og formann i tre av dei 17 komiteane han var med i. I 1824 var han president og visepresident i Odelstinget og medlem av åtte komitear. Både i 1827 og på det overordentlege storting 1828 var han visepresident i Odelstinget og medlem av valkomiteen. I 1833 var han visepresident i Stortinget og formann i både valkomiteen og komiteen om gasjar, pensjonar, budsjett- og skattevesen.

I 1819 vart Budtz fut i Sunnhordland og Hardanger. Han var då busett på Stord, der han døydde i 1845.

Kjelder
Lindstøl, Tallak: Stortinget og Statsraadet 1814-1914. Kristiania, 1914
 

Norske embets- og tenestefolk
Stortingsrepresentantar 1815-1817
Stortingsrepresentantar 1818-1820
Stortingsrepresentantar 1824-1826
Stortingsrepresentantar 1827-1829
Stortingsrepresentantar 1833-1835
Stortingsrepresentantar for Hordaland
Nordmenn av dansk opphav
Folk frå Randers
Ole Løberg

Ole Nicolai Løberg () var ein norsk prest, stortingsmann og fiskerikyndig. Han var far til Hjalmar Løberg.

Liv og gjerning 
Løberg var fødd i Sandsvær i Buskerud. Far hans var bokhaldar ved Kongsberg sølvverk. Sjølv gjekk han på skule i Drammen og vart student i 1823, cand. theol. tre år seinare.

I 1827 vart Løberg utnemnd til sokneprest til Vikedal, og var i tillegg prost i Ryfylke frå 1837. Løberg vart 2. august 1845 suspendert frå embetet, og vart i prosteretten i oktober same år frådømt embetet. Domen vart stadfesta i Kristiania konsistorialrett.

Løberg var representant frå Stavanger amt på Stortinget 1839, 1842 og 1845. I 1839 var han medlem av næringskomite nr 1, 1842 av næringskomite nr 2 og om skysslova. Atter medlem av næringskomite nr 1 i 1845, og komiteen om trontalen. 30. juli 1845 fekk han 2-3 vekers permisjon frå stortinget, 12. august vedtok fullmaktskomiteen samrøystes å nekte han å møte i stortinget.

Etter han mista presteembetet budde Løberg på garden Solheim ved Bergen. Han dreiv då med studiar av særleg fiskerihistorie, men også økonomi. Ved fleire høve fekk han reisemidlar frå det offentlege, i 1866 reiste han til Finnmark for å verte kjend med fiskeria der. Same året deltok han med sine skrifter på ei fiskeriutstilling i Boulogne-sur-Mer i Frankrike. Han var i sine seinare år busett på Veblungsnes i Romsdal, og døydde der i 1868.

Verk 
 Norges Fiskerier, 1864
 Ellevte ordentlige Storting, en samling Karakterskildringer. Skriven saman med Nils Nilssen Dahl, utgjeven anonymt. 1845

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1839-1841
Stortingsrepresentantar 1842-1844
Stortingsrepresentantar 1845-1847
Stortingsrepresentantar for Rogaland
Norske prestar
Folk frå Kongsberg
Kalkun

Kalkun, Meleagris gallopavo, er ein stor fugleart med naturleg leveområde i Mellom-Amerika og Nord-Amerika og er den tyngste medlemmen av ordenen Galliformes, hønsefuglar. Dette er ein frittlevande art, men er òg den arten kjent som «tamkalkun», eller kalkun avla fram til fjørfe.  Det var ein sørmeksikansk underart av kalkun som var stamforma til tamkalkun. 

Vaksne ville kalkunar har lange raudgule til grågrøne bein og ein mørk kropp. Hannen har stort, fjørlaust, raudleg hovud og raud hals, og raude kjøttfulle hakelappar som heng frå undersida av nebbet. Hovudet har kjøttfulle utvekstar, og særleg ein kjøttfull utvekst som heng frå oversida av nebbet som utvidast ved opphissing hos hannfuglen. Når desse vert fylt med blod, kan dei nesten skjule auga og nebbet. Kvar fot har tre tær, og hannfuglar har ein spore på baksida av kvart bein. 

Kalkun har ein lang, mørk, vifteforma hale og skinande bronsefarga venger. Som med mange andre artar av Galliformes, viser kalkun sterk kjønnsdimorfisme. Hannfuglen er vesentleg større enn hoa, og fjøra hos hannen har område med iriserande raudt, lilla, grønt, og fargenyansar i kobbar, bronse og  gull. Fjørene på hofuglane er generelt mindre fargerike, i nyansar av brunt og grått. Parasitter kan svekke fargene hos begge kjønn, og hos hannfuglar kan farga tene som eit signal på helsa. Kalkunen har 5000-6000 fjør. Handsvingfjørene har kvite flekker. Halefjørene har lik lengd hos vaksne fuglar, men har ulike lengder hos ungfuglar. 

Hannane har vanlegvis «skjegg», ein dusk av grove hårliknande fjører som veks ut frå midten av brystet. Dusken er i gjennomsnitt 23 cm i lengd. I nokre stammar har 10 til 20 prosent av hoene slike duskar, i regelen kortare og tynnare enn hos hannane. Den vaksne hannen veg normalt 5-11 kg, og måler 100-125 cm. Vaksne hofuglar er vanlegvis mykje mindre, frå 3 til 5,4 kg og er 76-95 cm i lengd. Vengespennet varierer frå 1,25 til 1,44 m. Den største individet ein kjenner av vill kalkun var 17,2 kg.

Kjelder

Denne artikkelen bygger på «Wild Turkey» frå , den 29. mai 2010

Referansar

Bakgrunnsstoff 
 Kalkun i videoar, bilete og lydopptak hos Internet Bird Collection. 

Fasanfamilien
Fuglar i Nord-Amerika
Fuglar i Canada
Fuglar i Mexico
Fuglar i USA
Hans Cato Aall

Hans Cato Aall () var ein norsk prest, ordførar og stortingsmann.

Aall var son av ein kjøpmann i Porsgrunn. Han voks opp hos farbroren Niels Aall, og vart student i 1824. I 1829 vart han cand. theol., året etter vikarierte han som skulestyrar i Larvik. Same hausten, 1830, utnemnd til personalkapellan i Sande i Vestfold, og i 1833 til sokneprest i Hammerfest. Frå 1840 var han i tillegg prost i Vestfinnmark prosti. Medan han budde i Finnmark stod han bak ei ny utgåve av Hans Friis sitt verk, Beskrivelse over de norske Finlapper (1841, 1. utgåve 1740).

Aall var ordførar i Hammerfest, og 2. representant for Finmarkens amt på Stortinget i 1842. På tinget var han medlem av næringskomite nr 1.

Hausten 1844 vart Aall utnemnd til sokneprest i Brunlanes, der han var til han døydde. Han var ordførar i Brunlanes.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 Halvorsen, J. B.: Norsk Forfatter-Lexikon. 1. bd., s. 6. Kristiania: Den norske forlagsforening, 1885.
 

Stortingsrepresentantar for Finnmark
Stortingsrepresentantar 1842-1844
Ordførarar i Brunlanes
Ordførarar i Hammerfest
Norske prestar
Folk frå Porsgrunn
Hans Hein Nysom

Hans Hein Nysom () var ein norsk prest og eidsvollsmann frå Drammen.
Nysom var fødd på Bragernes i Drammen, der far hans var kjøpmann. Han vart personalkapellan til Eiker i 1788, og residerande kapellan til Våle i Vestfold i 1800. År 1802 vart han sokneprest i Botne i Vestfold, eit embete han hadde til han i 1831 døydde på prestegarden der.

Nysom var i 1814 utsending frå Holmestrand til riksforsamlinga på Eidsvoll. På Eidsvoll slutta han seg til sjølvstendepartiet.

Kjelder

Tallak Lindstøl: Stortinget og Statsraadet 1814-1914. Kristiania, 1914

Eidsvollmenn
Norske prestar
Folk frå Drammen
Lauriz Oftedahl

Lauriz Andreas Oftedahl () var ein norsk lærar, prest og eidsvollsmann.

Oftedahl var fødd i København, faren var ein norsk offiser. Han voks delvis opp i Kristiansand, og vart derifrå student i 1796. I 1800 vart han cand. theol.. Same året vart han lærar ved katedralskulen i Kristiansand. År 1809 vart han sokneprest i Rennesøy. I 1817 vart han residerande kapellan i Kristiansand, stiftsprost i 1825. Frå 1831 til han døydde var han sokneprest i Eiker.

På riksforsamlinga på Eidsvoll i 1814 møtte Oftedahl som 1. utsending frå Stavanger amt. Han høyrde til unionspartiet, og var medlem av deputasjonen som 17. mai møtte kong Kristian Fredrik.
 
Oftedahl døydde på prestegarden i Eiker i 1843.

Kjelde
Lindstøl, Tallak: Stortinget og Statsraadet 1814-1914. Kristiania, 1914

Eidsvollmenn
Norske prestar
Dong Hoi

Dong Hoi er ein kommune i provinsen Quang Binh i den autonome regionen Bac Trung Bo, nord i Vietnam. Dong Hoi lufthamn er i Dong Hoi. 

Dong Hoi ligg ved Sørkinahavet, 50 km nord for Phong Nha-Ke Bang og 500 km nord for Hanoi.

Administrasjon 

Dong Hoi er delt i 16 administrative område; 10 bykommunar (phường) og 6 landkommunar (xã).

Kjelder 
 Dong Hoi 

Quang Binh
Byar i Vietnam
Fylkesveg 562

Sjå òg Fylkesveg 562 (fleirtyding)
Fylkesveg 562 (Fv562) går mellom Ørjebekken i Bergen og Skråmestø i Askøy. Delar av strekninga har vegnamna Askøyveien og Ravnangervegen.

Kommunar og knutepunkt

Ørjebekken
 Olsviktunnelen (1074 m)
 Askøybrua (1057 m)

   til Kleppestø
 Stongafjelltunnelen (694 m)
 Follesevegen frå Strusshamnvatn til Hetlevik
Kvernhusdalen til Kleppe
 Kleppevegen frå Krokås til  Kleppestø (2,8 km)
Juvik veg til Krokåsfeltet
 Horsøyvegen frå Juvik til Horsøy (1,8 km)
 Erdalsvegen frå Lavik til  Erdal (3,0 km)
Haugland 
Ravnanger
Arm Ravnanger (0,1 km), kommunal veg til Tveitevåg
 frå Rævura til Hanøytangen
 frå Heiavatnet til Breivik (3,9 km)
 frå Åsebø til Ask
 frå Kjerrgarden til Berland (3,7 km)
Fromreide
 Fauskangertunnelen (58 m)
Fauskanger veg til Lille Fauskanger
Ådlandsvik
veg til Abbedissen 
Skråmestø veg til Oksnes og Bekkenes
 frå Skråmestø til Herdla  over  Herdlesund bru (5,1 km)

Bakgrunnsstoff 

Primære fylkesvegar
Fylkesvegar i Hordaland
Vegar i Bergen
Vegar i Askøy
Fylkesveg 580

:Sjå òg Fylkesveg 580 (fleirtyding)
Fylkesveg 580 (Fv580) går mellom Indre Arna og Nesttun i Bergen.

Før 1. januar 2010 var vegen del av riksveg 580.

Kommunar og knutepunkt

Hardangerveien
  Indre Arna
 Arnatveitvegen frå Espeland til  Likstø i Indre Arna (3,8 km)
 Unnelandsvegen frå Espeland til  Unneland (2,6 km)
 Langedalen frå Lone til  Arna stasjon (8,4 km) → 
Haukeland stasjon på  Gamle Vossebanen
 Unnelandsvegen frå Haukeland til Osavatnet
 Brattlandstunnelen (28 m)
  Sandbrekkevegen frå Midttun til  Paradis (2,3 km),  Hardangervegen til  Nesttun (1,3 km),  Ulsmågvegen til  Elvenes (2,7 km)
 (ca. 130 m)
  Nesttun

Bakgrunnsstoff 

Primære fylkesvegar
Fylkesvegar i Hordaland
Vegar i Arna
Vegar i Fana
Fylkesveg 601

Sjå òg Fylkesveg 601 (fleirtyding)
Fylkesveg 601 (Fv601) går mellom E16 og Undredal i Aurland. Veglengda er 6,2 km.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Flenjatunnelen, innkjørsel vest
Endepunkt Undredal

Bakgrunnsstoff 

Primære fylkesvegar
Fylkesvegar i Sogn og Fjordane
Vegar i Aurland
Fylkesveg 602

Sjå òg Fylkesveg 602 (fleirtyding)
Fylkesveg 602 (Fv602) går mellom Vangsnes og Feios i Vik. Veglengda er 7,7 km.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Vangsnes
 Feiostunnelen (772 m)
 frå Osen til Åfedt
 frå Feios til Fresvik

Bakgrunnsstoff 

Primære fylkesvegar
Fylkesvegar i Sogn og Fjordane
Vegar i Vik
Fylkesveg 603

Sjå òg Fylkesveg 603 (fleirtyding)
Fylkesveg 603 (Fv603) er ein 245 m lang sideveg frå riksveg 55 til Marifjøra i Luster. 

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Marifjøra
 frå Marifjøra til Eikum (5,0 km)

Referansar

Bakgrunnsstoff 

Primære fylkesvegar
Fylkesvegar i Sogn og Fjordane
Vegar i Luster
Fylkesveg 604

Sjå òg Fylkesveg 604 (fleirtyding)
Fylkesveg 604 (Fv604) går mellom Gaupne og Jostedal i Luster. Veglengda er 26,5 km.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Gaupne
 Haukåstunnelen (450 m)
 Fossøytunnelen (208 m)
 Kvernadalstunnelen (186 m)
 Styggegjøltunnelen (65 m)
 frå Høge bru til Fåberg (11,0 km)
 Høge bru

Bakgrunnsstoff 

Primære fylkesvegar
Fylkesvegar i Sogn og Fjordane
Vegar i Luster
Fylkesveg 608

Sjå òg Fylkesveg 608 (fleirtyding)
Fylkesveg 608 (Fv608) går mellom Ringstad og Gjerdvika i Askvoll. Vegen (bortsett frå ferjestrekninga) er 4,4 km lang.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Ringstad
 frå Straumsbru til  Holmedal (8,0 km)
 frå Askvoll til Follevåg (8,6 km)
  ferje frå Askvoll (25 min, 5 turar/dag) til Fure i Fjaler →  Hellevika →  Salbu
  ferje frå Askvoll (60 min, 3-7 turar/dag) til Værlandet/Bulandet
 Ferje frå Askvoll (15 min, 1 tur/time)
til Gjervik
 frå Gjerdvika til Seljevoll og til Hærland

Bakgrunnsstoff 

Ferjeruter Askvoll - Gjervik - Fure - Askvoll

Primære fylkesvegar
Fylkesvegar i Sogn og Fjordane
Ferjesamband i Vestland
Vegar i Askvoll
Olav Olavsen

Olav Olavsen () islandsk: Ólafur Ólafsson, var ein islandsk-norsk arkitekt, jurist og stortingsmann.

Olavsen var fødd på Tverå i Skagafjördur syssel på Island. Han vart utskriven frå Holar skule i 1773 og same året tilsett på amtmannskontoret der. I 1777 byrja han å studere ved universitetet i København, vart cand. jur. i 1782. Ved sidan av universitetsstudiane gjekk han på Det Kongelige Danske Kunstakademi, der han i 1780 vann sølvmedaljar i bygningsklassa. Under opphaldet i København stifta han i 1779 det islandske litteraturselskapet. Fåfengt søkte han om den ledige stillinga på kunstakademiet eom lærar i geometri.

I 1784 fekk Olavsen stilling som teiknelærar og lektor i matematikk ved bergseminaret på Kongsberg. År 1787 vart han attåt lektor i lovkunne, med professortittel frå 1794. Bergseminaret vart nedlagt i 1814.

Olavsen var 1803-22 auksjonsforvaltar på Kongsberg.

På Stortinget 1818 representerte Olavsen Kongsberg. Han var medlem av elleve komitear, mellom dei var komiteen om odelslova, bergverkslova, filologisk eksamen og om Røros koparverk.

Han døydde i Kristiania i 1832.

Kjelder 

 
 Fødselsdato frå NBL-artikkel om Olavsen, skriven av Einar Sørensen.
 

Norske juristar
Norske arkitektar
Stortingsrepresentantar 1818-1820
Stortingsrepresentantar for Kongsberg
Islendingar
Andreas Olsen

Andreas Schram Olsen () var ein norsk embetsmann, stortingsmann og forfattar frå Bergen. Han var far til Rolf Olsen.

Andreas Olsen var fødd i Bergen, der far hans i si tid var politimeister. Sjølv vart han student frå katedralskulen i byen i 1810. Han reiste så til København, der han vart cand. jur. i 1813.

I 1814 kom Olsen tilbake til Noreg, vart prokurator året etter. Han vart i 1818 protokollsekretær for Høgsterett, justissekretær for same i 1820. År 1823 vart han byfut i Bergen, og attåt dispasjør i 1824. Frå 1831 til han døydde var han byfut i Larvik og Sandefjord og sorenskrivar i Larvik.

Olsen var stortingsrepresentant for Bergen i 1830, og for Larvik og Sandefjord i 1833. Både i 1830 og 1833 var han president og visesekretær i Lagtinget. I 1830 var han mellom anna formann i Tollkomiteen, i 1833 medlem av Justiskomiteen og av komiteen om kjøpstadskatten. Også til Stortinget 1836 vart han vald, men sa frå seg valet.

Olsen gav ut diktsamlingane Vaarblomsten, 1814, og Digte, 1816.

Han døydde i Larvik i 1845.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1830-1832
Stortingsrepresentantar 1833-1835
Stortingsrepresentantar for Bergen
Stortingsrepresentantar for Larvik og Sandefjord
Norske futar
Norske sorenskrivarar
Norske lyrikarar
Folk frå Bergen
Iver Magnussen Hesselberg

Sjå òg Iver Hesselberg (II)

Iver Magnussen Hesselberg () var ein skipper, offiser og eidsvollsmann frå Larvik. Han var far til Magnus Hesselberg.

Hesselberg var son av ein kjøpmann og skipsreiar. Han vart tidleg foreldrelaus og arbeidde som sjømann. Berre fem år gammal, skal han ha vore på sin fyrste sjøtur. Under krigen mot Sverige i 1788 var han nestkommanderande på ein galei som støtta hæren under landgang i Båhuslen.

Etter krigen 1788 byrja Hesselberg i koffardifart, fram til 1805 var han skipper. Under krigen mot England mista han skipet sitt. Elles var han då seksjonssjef i kystvernet.

I 1801 kjøpte han garden Brekke i Tjølling i Vestfold og busette seg der. Her dreiv han eit skipsbyggeri. Han var elles medlem av forlikskommisjonen i bygda i mange år.

Hesselberg var i 1814 1. utsending frå Larvik grevskap til riksforsamlinga på Eidsvoll. Han stemte truleg med Sjølvstendepartiet.

Han døydde på garden sin i Tjølling i 1838.

Kjelder
Tallak Lindstøl: Stortinget og Statsraadet, Kristiania, 1914. B. 1 D. 1 : Biografier A-K digital utgåve side 372
Iver Magnussen Hesselberg frå Eidsvoll 1814

Eidsvollmenn
Folk frå Larvik
Thomas Bryn

Thomas Bryn () var ein embetsmann, eidsvollsmann og stortingsmann frå Kongsberg.

Bryn var son av Thomas Thomassen Bryn (1756-1830) som var damstigar og bergmusikant ved Kongsberg Sølvverk. I yngre år var han tilsett på stiftskontoret for Akershus, og på kontoret til forsyningskommisjonen. Han tok norsk juridisk eksamen i 1805, og heldt fram som fullmektig hos forsyningskommisjonen i tre år. I 1810 vart han utnemnd til sorenskrivar i austre Råbyggelaget, budde då på Nes i Herefoss. År 1816 vart han byfut og sorenbirkeskrivar i Larvik grevskap.

Til riksforsamlinga på Eidsvoll i 1814 møtte Bryn som utsending frå Råbyggelaget. Han slutta seg der til unionspartiet. Sameleis representerte han Råbyggelaget på overordentleg storting 1814 og på stortinget 1815-16. I 1814 var han sekretær i Lagtinget, 1815-16 visesekretær i Stortinget og Odelstinget. Han var då, 1815-16, medlem av fire komitear, der i mellom kyrkjekomiteen og om kyrkjelyden sin forkjøpsrett til soknekyrkja. Innvald på Stortinget 1827 for Larvik og Sandefjord, var då sekretær i Stortinget og i kyrkjekomiteen.

Bryn døydde i Larvik hausten 1827.

Kjelder
Tallak Lindstøl:Stortinget og Statsraadet 1814-1914. Kristiania, 1914, digital utgåve side 138

Bakgrunnsstoff 

Eidsvollmenn
Stortingsrepresentantar 1814
Stortingsrepresentantar 1815-1817
Stortingsrepresentantar 1827-1829
Stortingsrepresentantar for Larvik og Sandefjord
Norske sorenskrivarar
Folk frå Kongsberg
Emile Heskey

Emile William Ivanhoe Heskey () er ein engelsk fotballspelar. Han har spela for Aston Villa i engelsk Premier League, og for det engelske landslaget. Han var med på å vinna UEFA-cupen med Liverpool i 2001. I 2004/05-sesongen var han Birmingham City sin toppskårar i Premier League, med 11 seriemål, og i 2006/07-sesongen var han det same for Wigan Athletic med 9 seriemål. Han debuterte for England sitt A-landslag 28. april 1999 i ein vennskapskamp borte mot Ungarn og fekk sin landskamp nummer 50 for England 15. oktober 2008 i ein VM-kvalifiseringskamp mot Kviterussland.

Engelske fotballspelarar
Leicester-spelarar
Liverpool-spelarar
Birmingham-spelarar
Wigan-spelarar
Aston Villa-spelarar
Benny Feilhaber

Benny Feilhaber () er ein brasiliansk-amerikansk fotballspelar som har spela for AGF i den danske fotballigaen, og for det amerikanske landslaget. Han vart fødd i Brasil og flytta til USA med familien sin då han var seks år gammal. Han debuterte for USA sitt A-landslag 25. mars 2007 mot Ecuador.

Fotballspelarar frå USA
Brasilianske fotballspelarar
Hamburg-spelarar
Derby-spelarar
AGF-spelarar
Jozy Altidore

Josmer Volmy Altidore () er ein amerikansk fotballspelar som i 2011/12-sesongen spela for AZ i den nederlandske fotballigaen og for det amerikanske landslaget. I 2009/10-sesongen var han lånt ut til Hull City i engelsk Premier League. Foreldra hans kjem frå Haiti.

Fotballspelarar frå USA
Villarreal-spelarar
Xerez-spelarar
Hull-spelarar
Bursaspor-spelarar
AZ-spelarar
Folk frå New Jersey
Spelarar i Fotball-VM 2010
Spelarar i Fotball-VM 2014
Stuart Holden

Stuart Holden () er ein skotsk-amerikansk fotballspelar som spelar for Bolton Wanderers i engelsk Premier League, og for det amerikanske landslaget. Han vart fødd i Skottland og flytta til Houston i Texas med familien sin då han var ti år gammal. Han gjekk til Bolton frå MLS-laget Houston Dynamo 25. januar 2010. Han representerte USA i sommar-OL i Beijing i 2008, der han skåra eitt mål. Han debuterte for USA sitt A-landslag 4. juli 2009 mot Grenada, og skåra eitt mål i debutkampen.

Fotballspelarar frå USA
Skotske fotballspelarar
Sunderland-spelarar
Bolton-spelarar
Karim Ziani

Karim Ziani () er ein fransk fotballspelar med algerisk far som hausten 2011 spela for Al-Jaish i den qatarske fotballigaen, og for det algeriske landslaget.

Franske fotballspelarar
Algeriske fotballspelarar
Troyes-spelarar
Lorient-spelarar
Sochaux-spelarar
Marseille-spelarar
Wolfsburg-spelarar
Kayserispor-spelarar
Spelarar i Fotball-VM 2010
Vossavinsjen

Vossavinsjen var ein vinsj som vart produsert på Voss. Han vart skissert av Georg Hana under 2. verdskrig, og så konstruert ved hjelp av Hordaland mekaniske verkstad (HMV). Den fyrste modellen var ein eintromle vinsj driven av ein elektromotor, konstruert for å nyttast innan jordbruket på brattlendte gardar. Denne vinsjen vart nytta både til pløying og for å trekkja høylass opp bratte bakkar og inn på låven.

Etter førespurnad frå Ivar Samset ved Skogforsøksvesnet på Ås vart det laga ein totromla versjon, driven av
av ein Volkswagen-motor. Denne vinsjen vart nytta i samband med kabelkranar.

Senare vart det produsert ein liten bakmontert vinsj for traktor, med kjededrift frå kraftuttaket på traktoren, som høvde for traktorar med motoreffekt på rundt 30 hk. Han var populær på småbruk på 1950- og 1960-talet.

Referansar

Bakgrunnsstoff 
Heimesida til HMS

Sjå òg 
Vossakasso

Skogsmaskinar
Voss herad
Ivar Samset

Ivar Samset () var ein norsk professor i «Skogbrukets driftsteknikk» ved Skogforsøksvesnet på Ås. Han var fødd i Skien i Telemark og var ferdig utdanna forstkandidat ved Noregs landbrukshøgskule i 1944.

Samset bidrog til å byggja opp eit norsk fagmiljø for eit morderne norsk skogbruk i etterkrigstida.
Han var sentral i å utvikla meir effektive driftsformer. Det var Samset som etter ein studietur til Canada importerte dei fyrste halvbelta for landbrukstraktor til Noreg og seinare inførte hjulgåande skogsmaskiner slik at ein kunne utvida drifta til sumarhalvåret. Bruk av kabelkraner var ei anna driftform han var sterkt involvert i.

Kjelder 

Norske landbruksprofessorar
Medlemmar av Det Norske Videnskaps-Akademi
Professorar ved Noregs landbrukshøgskule
Studentar ved Noregs landbrukshøgskule
Folk frå Skien
Vukašin Poleksić

Vukašin Poleksić () er ein montenegrinsk fotballspelar som har spela for Debrecen i den ungarske fotballigaen, og for det montenegrinske landslaget. Poleksić spelte i Montenegro sin første landskamp, mot Ungarn i mars 2007. Han har òg ein landskamp for Jugoslavia, ein vennskapskamp mot Ecuador 8. mai 2002. Han var med på å vinna den ungarske ligaen med Debrecen i 2009 og 2010.

Montenegrinske fotballspelarar
Lecce-spelarar